stanford-oval/wikipedia huggingface dataset:
Teuvo Virtanen

Teuvo Henrik Virtanen (10. elokuuta 1935 – 13. lokakuuta 2016) oli suomalainen yleisurheilija, jonka päälaji oli 3 000 metrin estejuoksu. Hän edusti vuoteen 1955 Marttilan Murtoa ja sittemmin Turun Urheiluliittoa. Hän oli pituudeltaan 172 cm.
Virtanen voitti 3 000 metrin estejuoksun Suomen-mestaruuden Helsingissä 1959 ajalla 8.56,2. Hän saavutti samassa lajissa SM-hopeaa 1960, 1961 ja 1962 sekä SM-pronssia 1957. Viestijuoksun SM-kilpailuissa hän saavutti 4 × 1 500 metrin viestissä hopeaa 1961 ja 1962 sekä pronssia 1963 ja 1965. Maastojuoksun SM-kilpailuissa hän saavutti lyhyellä matkalla 1960 pronssia ja joukkuekilpailussa hopeaa. Sisäratojen SM-kilpailuissa hän sai 1 500 metrin estejuoksussa hopeaa 1962.
Virtanen edusti Suomea viidessätoista 3 000 metrin estejuoksun maaottelukilpailussa ja kahdesti Pohjoismaiden-mestaruuskilpailuissa vuosina 1959–1963. Hän voitti maaottelujuoksun Helsingissä elo- ja syyskuussa 1959, Pariisissa syyskuussa 1960 ja Tarttossa kesäkuussa 1963.
Virtanen teki 3 000 metrin estejuoksuennätyksensä 8.46,6 Helsingissä 6. heinäkuuta 1962.
Talitha Diggs

| Mitalit | Mitalit | Mitalit |  |
| --- | --- | --- | --- |
|  Talitha Diggs vuonna 2024. |  Talitha Diggs vuonna 2024. |  Talitha Diggs vuonna 2024. |  |
Maa:  Yhdysvallat
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Eugene 2022 | 4 × 400 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Glasgow 2024 | 4 × 400 m |  |
Talitha Diggs (s. 22. elokuuta 2002) on yhdysvaltalainen pikajuoksija, viestijuoksun maailmanmestari.
Diggs voitti 400 metrin juoksun NCAA:n mestaruuden sekä sisä- että ulkoradoilla 2022. Hän voitti samana vuonna 400 metrin ulkoratojen Yhdysvaltojen-mestaruuden. Eugenen MM-kilpailuissa hän karsiutui 400 metrin välierissä ja juoksi avausosuuden Yhdysvaltojen kultajoukkueessa 4 × 400 metrin viestissä.
Diggs juoksi 400 metrin sisäratojen Pohjois-Amerikan ennätyksen 50,15 Fayettevillessa helmikuussa 2023. Saman vuoden Budapestin MM-kilpailuissa hän sijoittui 400 metrillä kahdeksanneksi. Glasgow'n sisäratojen MM-kilpailuissa 2024 hän sijoittui 400 metrillä viidenneksi ja sai hopeaa 4 × 400 metrin viestissä.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 100 m | 11,27 | Baton Rouge | 30. huhtikuuta 2022 |
| 200 m | 22,45 | Austin | 8. kesäkuuta 2023 |
| 400 m | 49,93 | Eugene | 8. heinäkuuta 2023 |
Henkilökohtaiset ennätykset > Sisäradat

| Laji | Aika | Paikka | Päivä |
| --- | --- | --- | --- |
| 60 m | 7,14 | Clemson | 13. tammikuuta 2023 |
| 200 m | 22,61 | Fayetteville | 11. helmikuuta 2023 |
| 400 m | 50,15 AR | Fayetteville | 25. helmikuuta 2023 |
Jeb Stuart

Jeb Stuart (s. 21. tammikuuta 1956 Arkansas) on yhdysvaltalainen elokuvakäsikirjoittaja, -tuottaja ja -ohjaaja. Hän ollut naimisissa vuodesta 2001 lähtien ja hänellä on kolme lasta.
Tuotantoa

Fire Down Below (1997)
Just Cause (1995)
The Fugitive (1993)
Leviathan (1989)
Die Hard (1988)
Aiheesta muualla

Jeb Stuart Internet Movie Databasessa. (englanniksi)
Jed Elinoff

Jed Elinoff (s. 20. huhtikuuta 1975 Endwell, New York) on yhdysvaltalainen käsikirjoittaja ja tuottaja, joka tunnetaan luomastaan tositelevisiosarjasta Paris Hilton’s My New BFF. Hän aloitteli uraansa 1990-luvun lopulla käsikirjoittajana Boston Commonin parissa ja apulaistuottajana Seinfeldissa.
Filmografia > Televisiosarjat

Boston Common (1997)
Seinfeld (1997–1998)
The Michael Richards Show (2000)
Reel Comedy (2003)
Celebrity Deathmatch (2006–2007)
Paris Hilton's My New BFF (2008–2009)
Scooby-Doo! Mystery Incorporated (2010)
Filmografia > Elokuvat

Scooby-Doo: Merirosvoja, ohoi! (2006)
Sunday! Sunday! Sunday! (2008)
My Super Psycho Sweet 16 (2009)
My Super Psycho Sweet 16: Part 2 (2010)
Joaquín Achúcarro

Joaquín Achúcarro
Joaquín Achúcarro (s. 1932 Bilbao) on espanjalainen pianisti.
Achúcarro opiskeli Madridissa, Pariisissa, Wienissä ja Salzburgissa. Hän voitti vuonna 1959 kansainvälisen pianokilpailun Liverpoolissa ja debytoi tämän jälkeen Lontoon sinfoniaorkesterin kanssa. Uransa aikana Achúcarro on pitänyt resitaaleja kuudessakymmenessä maassa ja soittanut yli kahdensadan orkesterin kanssa 342:n eri kapellimestarin johdolla. Näihin ovat kuuluneet Claudio Abbado, Adrian Boult, Riccardo Chailly, Zubin Mehta, Yehudi Menuhin, Seiji Ozawa ja Simon Rattle.
Achúcarro pääsi vuonna 1989 pianonsoiton Joel Estes Tate -professoriksi Texasin Southern Methodist Universityyn. Hän on toiminut professorina myös Accademia Musicale Chigianan kansainvälisillä kesäkursseilla Sienassa. Hän on saanut Espanjan korkeimpia taiteellisten alojen tunnustuksia, kuten Premio Nacional de Músican, Medalla de Oro al mérito en las Bellas Artesin ja Orden del Mérito Civilin suurristin. Vuonna 2000 hänet nimitettiin Unescon rauhantaiteilijaksi.
Jiří Stivín

Jiří Stivín vuonna 2015.
Jiří Stivín (s. 1942 Praha) on tšekkiläinen huilisti, multi-instrumentalisti ja säveltäjä. Hän on tulkinnut klassismia edeltänyttä musiikkia nokkahuilulla vuodesta 1975.
Stivín valmistui Prahan elokuva-akatemiasta (FAMU), mutta omistautui sitten työlle musiikin parissa. Hän sai musiikkikoulutusta Royal Academy of Musicissa ja Prahan musiikkiakatemiassa, joista jälkimmäisessä hän osallistui sävellysopetukseen. Hänen huilunsoiton opettajinaan toimivat Milan Muncingler ja Jiří Válek. Stivín on levyttänyt Georg Philipp Telemannin ja Antonio Vivaldin konserttoja huilulle. Hän on työskennellyt myös jazzin ja improvisaation maailmassa erilaisten huilujen ohella myös muilla puhallinsoittimilla. Hän on lisäksi pitänyt resitaaleja cembalolla, uruilla, kitaralla ja pelkän nauhurin avulla. Hänen sävellystensä joukossa on elokuva- ja teatteri- sekä konserttimusiikkia. Hän on opettanut Prahan konservatoriossa ja osallistunut Frýdlantin vuosittaisiin jazzworkshopeihin.
Stivín on tehnyt yhteistyötä muiden muassa Virtuosi di Pragan, Prahan sinfoniaorkesterin, Slovakian kamariorkesterin, Karel Velebnýn, Rudolf Dašekin, Barre Phillipsin, Zbigniew Seifertin, Tony Scottin ja Pierre Favren kanssa. Hän on toiminut oman Collegium Quodlibet -kokoonpanonsa ja itsensä mukaan nimetyn jazzkvartetin keulahahmona. 1970-luvun alussa hän perusti jazztrion. Collegium Quodlibetin kanssa hän on esittänyt keskiajan, renessanssin ja barokin aikakausien musiikkia.
Aiheesta muualla

Viralliset sivut (tšekiksi)
Teufelsberg

Ilmakuva Teufelsbergistä, keskellä entinen amerikkalaisten tutka-asema.
Teufelsberg (”Pirunvuori”) on keinotekoinen kukkula Berliinin kaupungin alueella sijaitsevassa Grunewaldin metsässä, Grunewaldin kaupunginosassa. Se on 120,1 metriä korkea ja Berliinin alueen korkein maastonkohta. Vuoteen 2013 asti sen korkeudeksi ilmoitettiin virheellisesti 114,7 metriä. Berliinin korkein luonnollinen maastonkohta on kaupungin toisella laidalla sijaitseva Müggelberge, jonka korkeus on myös 114,7 metriä.
Teufelsberg luotiin toisen maailmansodan jälkeen, kun paikalle kasattiin 25 miljoonaa kuutiometriä sodassa raunioituneiden berliiniläisten rakennusten jäännöksiä. Määrä vastaisi 15 000 kokonaista rakennusta. Ennen sotaa paikalla oli sijainnut 1937 valmistunut sotatieteellisen tiedekunnan rakennus. Teufelsbergin täyttämistä jatkettiin vuoteen 1972, minkä jälkeen se maisemoitiin. Länsi-Berliiniin sijoitetut amerikkalaiset joukot rakensivat mäen laelle 1950-luvulla valtavan vakoilu- ja salakuuntelukeskuksen. Rakennukset hylättiin amerikkalaisten joukkojen poistuttua vuonna 1992, ja ne ovat siitä alkaen olleet tyhjillään. Rakennukset ja niiden katolla olevat suuret antennikupolit ovat edelleen pystyssä, mutta vandalisoinnin vuoksi huonossa kunnossa. Paikalta on hyvä näköala Berliinin keskustaan, ja rakennuksille on 1990-luvulta alkaen yritetty löytää sopivaa uusiokäyttöä. Tällä hetkellä tiloja käyttää vapaa taiteilijayhdistys, joka järjestää alueella kiertokäyntejä.
Aiheesta muualla

Kuvia tai muita tiedostoja aiheesta Teufelsberg Wikimedia Commonsissa
Berliner-teufelsberg.com (saksaksi)
Joaquinzão

| Joaquinzão |
| --- | --- |

Rakennuksen tiedot
Sijainti:  Taudaté, Brasilia
Avattu:  1968
Omistaja:  ?
Kenttä:  Nurmi
Käyttäjät
 Esporte Clube Taubaté 
Katsojakapasiteetti
 14 531 
Lisää rakennusartikkeleitaArkkitehtuurin teemasivulla
Joaquinzão, tunnetaan myös nimellä Estádio Joaquim de Morais Filho on monikäyttöinen stadion Taubatéssa Brasiliassa. Stadion avattiin vuonna 1968. Nykyään sitä käytetään enimmäkseen jalkapallossa Esporte Clube Taubatén kotikenttänä. Stadionille mahtuu 14 531 ihmistä.
Terrestrinen vertausjärjestelmä

Terrestrinen vertausjärjestelmä on kolmiulotteinen vertausjärjestelmä, joka on sidottu Maahan. Terrestrinen vertausjärjestelmä pyörii ja kääntyy Maan mukana avaruudessa. Sen realisaatio on terrestrinen vertauskehys.
Talmont-sur-Gironde

Talmont-sur-Gironde sijaitsee Gironden estuaariin työntyvällä niemellä.
Talmont-sur-Gironde on Ranskan kunta Uuden-Akvitanian alueella Charente-Maritimen departementissa. Gironden estuaarin pohjoisrannalla sijaitsevan kunnan asukasluku vuonna 2014 oli 105. Kunta kuuluu departementissaan Saintonge Estuairen kantoniin Saintesin arrondissementissa.
Talmont-sur-Gironde kuuluu kauneimpien ranskalaiskylien järjestöön Les Plus Beaux Villages de France, johon kuuluu neljä muutakin Charente-Maritimen kylää.
Aiheesta muualla

Kuvia tai muita tiedostoja aiheesta Talmont-sur-Gironde Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Talmont-sur-Gironde
Käännös suomeksi
Toni Collette

| Toni Collette |
| --- | --- |
 Toni Collette San Diegon Comic-Conissa vuonna 2015.
Henkilötiedot
Koko nimi:  Antonia Collette
Syntynyt: 1. marraskuuta 1972 (ikä 51) Blacktown, Sydney, Australia
Ammatti:  näyttelijä, laulaja
Puoliso:  Dave Galafass (vih. 2003)
Näyttelijä
Aktiivisena:  1992–
Merkittävät roolit:   Tahdon naimisiin  Kuudes aisti  Little Miss Sunshine  Taran monta elämää  Hereditary – pahan perintö 
Aiheesta muualla
IMDb 
Elonet
Antonia ”Toni” Collette (s. 1. marraskuuta 1972 Sydney) on australialainen näyttelijä ja laulaja. Hänet tunnetaan muun muassa rooleistaan elokuvissa Kuudes aisti, Tahdon naimisiin, Lainakengissä, The Way Way Back, Little Miss Sunshine ja Hereditary – pahan perintö . Vuosina 2009–2011 hän näytteli pääosaa draamasarjassa Taran monta elämää.
Nuoruus ja uran alku

Toni Collette syntyi Sydneyssä 1972 ja kasvoi Sydneyn esikaupunkialueella. Hänen isänsä oli rekkakuski ja äitinsä asiakaspalvelija, ja perheessä oli yhteensä kolme lasta. Colletten ensimmäinen näyttämökokemus tuli lukiossa Godspell-näytelmän tuotannossa. Sen jälkeen hän sai pääroolin Australian 200-vuotisjuhlia varten tehtyyn musikaaliin. Rooliin oli tuhansia hakijoita. Collette lopetti menestyksensä innoittamana koulun 16-vuotiaana ja lähti esiintymään Australian Theatre for Young Peopleessa.
Collette opiskeli puolitoista vuotta näyttämätaiteen kansallisessa instituutissa, mutta hän jätti opinnot vuonna 1992, jolloin hän teki valkokangasdebyyttinsä elokuvassa Spotswood – elämää tohvelitehtaassa ja sai merkittävän osan Sydney Theatre Companyn tuotannossa Anton Tšehovin Vanja-enosta.
Australiasta kansainvälisiin tuotantoihin

Collette sai kansainvälistä huomiota elokuvasta Tahdon naimisiin (1994), jota varten hän joutui lihomaan 20 kilogrammaa. Hän voitti roolista Australian elokuvainstituutin AFI:n parhaan naispääosan palkinnon. Sitä seurasi monia yhdysvaltalaisia elokuvia, kuten Emma (1996), Avokonttorin prinsessat (1997) ja Velvet Goldmine (1998). Samaan aikaan Collette teki Australiassa Lilian’s Story (1996) ja The Boys (1998), joista hänet palkittiin AFI:n parhaan naissivuosan palkinnolla.
Collette näytteli vuonna 1999 ensi-iltansa saaneessa Kuudennessa aistissa stressaantunutta äitiä, jonka poika väittää näkevänsä kuolleita. Hän sai roolisuorituksesta parhaan naissivuosan Oscar-ehdokkuuden. Tony-palkintoehdokkuus tuli puolestaan näytelmästä The Wild Party (2000), joka oli Colletten Broadway-debyytti. Colletten seuraaviin elokuviin kuuluivat muun muassa jännityselokuvat Shaft (2000) ja Paha päivä (2002). Elokuvista Poika (2002) ja Tunnit (2002) Collette sai taas enemmän myös kehuja.
Emmy- ja Golden Globe -palkinnot

Collette sai huomiota myös musiikillisista taidoistaan elokuvasta Connie & Carla (2004), jossa hän näytteli naista, joka joutuu esittää miespuolista dragesiintyjää piiloutuakseen mafialta. Komediaelokuvasta Little Miss Sunshine Collette sai Golden Globe -ehdokkuuden parhaasta naissivuosasta. Televisioelokuvasta Tsunamin jälkeen hän oli ehdolla sekä Golden Globeen että Emmyyn. Hän näytteli televisiossa myös vuosina 2009–2011, kun hän esitti pääosaa tummasävyisessä komediasarjassa Taran monta elämää. Hänen hahmonsa kärsii dissosiatiivisesta identiteettihäiröstä. Collette ansaitsi roolityöstään Golden Globe- ja Emmy-palkinnot.
Collette näytteli vuonna 2011 kauhuelokuvassa Fright Night ja vuoden 2012 elämäkertaelokuvassa Hitchcock. The Way Way Back (2013) oli paluu komediallisempaan elokuvaan, ja Lucky Them (2013) puolestaan herätti huomiota Toronton elokuvajuhlilla. Televisiosarja Panttivangit (2013) jäi puolestaan vain yhteen kauteen. Siinä Collettella oli päärooli. Collette palasi vuonna 2014 Broadwaylle, kun hän esiintyi näytelmässä The Realistic Joneses.
Colletten hahmo tunteellisassa draamassa Miss You Already (2015) kärsii syövästä, ja kauhukomediassa Krampus Collette näyttelee äitiä, jonka perheen lomaa demoni uhkaa. Colletten vuoden 2018 elokuvat Hereditary – pahan perintö ja Hearts Beat Loud herättivät positiivista huomitota. Seuraavana vuonna hän näytteli muun muassa kauhuparodiassa Velvet Buzzsaw ja koomisessa mysteerielokuvassa Veitset esiin – kaikki ovat epäiltyjä sekä minisarjassa Epäuskottava, jonka roolityö raiskaustapauksia tutkineena etsivänä toi Collettelle Emmy-ehdokkuuden.
Colletten 2020-luvun ensimmäisiä elokuvia olivat I’m Thinking of Ending Things (2020), tieteistrilleri Stowaway (2021) ja film noir Nightmare Alley (2021).
Yksityiselämä

Collette meni naimisiin Dave Galafassin kanssa 11. tammikuuta 2003. Heillä on kaksi lasta. Joulukuussa 2022 Collette ilmoitti hakevansa avioeroa miehestään.
Filmografia > Televisioelokuvat

| Televisioelokuvat> Vuosi | Televisioelokuvat> Suomenkielinen nimi | Televisioelokuvat> Alkuperäinen nimi | Televisioelokuvat> Rooli |
| --- | --- | --- | --- |
| 2001 | Viimeinen illallinen | Dinner with Friends | Beth |
Filmografia > Lyhytelokuvat

| Lyhytelokuvat> Vuosi | Lyhytelokuvat> Suomenkielinen nimi | Lyhytelokuvat> Alkuperäinen nimi | Lyhytelokuvat> Rooli |
| --- | --- | --- | --- |
| 1995 |  | This Marching Girl Thing | Cindy |
| 2015 |  | There’s a Place | nainen |
Filmografia > Vastaavana tuottajana

| Vastaavana tuottajana> Vuosi | Vastaavana tuottajana> Suomenkielinen nimi | Vastaavana tuottajana> Alkuperäinen nimi | Vastaavana tuottajana> Viihteenlaji | Vastaavana tuottajana> Huom. | Vastaavana tuottajana>  | Vastaavana tuottajana>  |
| --- | --- | --- | --- | --- | --- | --- |
| 2006 | Soluttautujat | Like Minds | elokuva | myös näyttelijänä |  |  |
| 2008 | The Black Balloon | The Black Balloon | elokuva | myös näyttelijänä |  |  |
| 2008 | Hey, Hey, It’s Esther Blueburger | Hey, Hey, It’s Esther Blueburger | elokuva | myös näyttelijänä |  |  |
| 2011 | Taran monta elämää | United States of Tara | televisiosarja | myös näyttelijänä  12 jaksoa ”…youwillnotwin…” (2011) ”Crackerjack” (2011) ”The Full Fuck You Finger” (2011) ”Wheels” (2011) ”Dr. Hatteras’ Miracle Elixir” (2011) ”The Road to Hell Is Paved with Breast Intentions” (2011) ”The Electrifying & Magnanimous Return of Beaverlamp” (2011) ”Chicken ’n’ Corn” (2011) ”Bryce Will Play” (2011) ”Train Wreck” (2011) ”Crunchy Ice” (2011) ”The Good Parts” (2011)  |  |  |
| 2017 |  | Unit Zero | pilottijakso | myös näyttelijänä |  |  |
Teatteri

Näytelmä
Musikaali
| Teatteri> Vuosi | Teatteri> Tuotannon suomenkielinen nimi | Teatteri> Tuotannon esitys- ja alkuperäinen nimi | Teatteri> Rooli | Teatteri> N | Teatteri> M | Teatteri> Esityspaikka |
| --- | --- | --- | --- | --- | --- | --- |
| 1986 | Godspell | Godspell | esiintyjä |  | × | Sydney, Australia |
| 1986 |  | Multiple Choice | esiintyjä | × |  | Sydney, Australia |
| 1988 |  | Burger Brain | esiintyjä |  | × | Sydney, Australia |
| 1989 |  | All Stops Out | Linda | × |  | Rocks Theatre, Sydney, Australia |
| 1990 |  | Operation Holy Mountain | esiintyjä | × |  | Penrith, Australia |
| 1990 | Kesäyön hymyilyä | A Little Night Music | Petra |  | × | Sydney, Australia |
| 1992 |  | A Pocketful of Hula Dreams | Nance | × |  | Sydney, Australia |
| 1992 |  | Away | Meg | × |  | Sydney, Australia |
| 1992 | Vanja-eno | Uncle Vanya, alk. Djadja Vanja (Дядя Ваня) | Sofia Alexandrovna Serebryakova (Sonya) | × |  | Sydney, Australia |
| 1992 |  | Summer of the Aliens | Bev / Beatrice | × |  | Sydney, Australia |
| 1992 | Sammakot | The Frogs, alk. Batrakhoi (Βάτραχοι) | kuoron jäsen | × |  | Belvoir St Theatre, Sydney, Australia |
| 1994 | Kuningas Lear | King Lear | Cordelia | × |  | Sydney, Australia |
| 2000 |  | The Wild Party | Queenie |  | × | Virginia Theatre (Broadway), New York City, New York, Yhdysvallat |
| 2014 |  | The Realistic Joneses | Jennifer Jones | × |  | Lyceum Theatre (Broadway), New York City, New York, Yhdysvallat |
Palkinnot ja ehdokkuudet

| Oscar> Vuosi | Oscar> Kategoria | Oscar> Työ | Oscar> Tulos |
| --- | --- | --- | --- |
| 1999 | Paras naissivuosa | Kuudes aisti | Ehdokkuus |
Golden Globe
| Vuosi | Kategoria | Työ | Tulos |
| 1994 | Paras naispääosa musikaali- tai komediaelokuvassa | Tahdon naimisiin | Ehdokkuus |
| 2006 | Paras naispääosa musikaali- tai komediaelokuvassa | Little Miss Sunshine | Ehdokkuus |
| 2006 | Paras naissivuosa sarjassa, minisarjassa tai televisioelokuvassa | Tsunamin jälkeen | Ehdokkuus |
| 2009 | Paras naispääosa musikaali- tai komediasarjassa | Taran monta elämää | Voitto |
| 2010 | Paras naispääosa musikaali- tai komediasarjassa | Taran monta elämää | Ehdokkuus |
Bafta
| Vuosi | Kategoria | Työ | Tulos |
| 2002 | Paras naissivuosa | Poika | Ehdokkuus |
| 2006 | Paras naissivuosa | Little Miss Sunshine | Ehdokkuus |
Screen Actors Guild
| Vuosi | Kategoria | Työ | Tulos |
| 2002 | Paras näyttelijäkokoonpano | Tunnit | Ehdokkuus |
| 2006 | Paras näyttelijäkokoonpano | Little Miss Sunshine | Voitto |
| 2009 | Paras naisnäyttelijä komediasarjassa | Taran monta elämää | Ehdokkuus |
Primetime Emmy
| Vuosi | Kategoria | Työ | Tulos |
| 2006 | Paras naissivuosa minisarjassa tai televisioelokuvassa | Tsunamin jälkeen | Ehdokkuus |
| 2009 | Paras naispääosa komediasarjassa | Taran monta elämää | Voitto |
| 2010 | Paras naispääosa komediasarjassa | Taran monta elämää | Ehdokkuus |
Tony
| Vuosi | Kategoria | Työ | Tulos |
| 2000 | Paras naispääosa musikaalissa | The Wild Party | Ehdokkuus |
AACTA
| Vuosi | Kategoria | Työ | Tulos |
| 1992 | Paras naissivuosa | Spotswood – elämää tohvelitehtaassa | Ehdokkuus |
| 1994 | Paras naispääosa | Tahdon naimisiin | Voitto |
| 1996 | Paras naissivuosa | Lilian’s Story | Voitto |
| 1998 | Paras naissivuosa | The Boys | Voitto |
| 2003 | Paras naispääosa | Japanilainen tarina | Voitto |
| 2005 | Paras kansainvälinen naispääosa | Lainakengissä | Ehdokkuus |
| 2006 | Paras kansainvälinen naispääosa | Little Miss Sunshine | Ehdokkuus |
| 2008 | Paras naissivuosa | The Black Balloon | Voitto |
| 2009 | Paras kansainvälinen naispääosa | Taran monta elämää | Voitto |
| 2010 | Paras kansainvälinen naispääosa | Taran monta elämää | Ehdokkuus |
| 2012 | Paras naispääosa | Kaheli | Ehdokkuus |
| 2017 | Paras naispääosa televisiodraamassa | Blue Murder: Killer Cop | Ehdokkuus |
Aiheesta muualla

Toni Collette Internet Movie Databasessa. (englanniksi)
Toni Colleten fanisivut
Terrence Ross

Terrence James Elijah Ross  (s. 5. helmikuuta 1991, Portland, Oregon, Yhdysvallat) on yhdysvaltalainen koripalloilija, joka edustaa NBA-joukkue Orlando Magicia. Ross pelasi Washingtonin yliopistossa, kunnes Toronto Raptors varasi hänet kahdeksantena pelaajana vuoden 2012 varaustilaisuudessa. Ross on pelipaikaltaan pieni laitahyökkääjä ja heittävä takamies.
| Henkilötiedot |
| --- | --- |
Koko nimi: Terrence James Elijah Ross
Syntynyt: 5. helmikuu 1991 (ikä 30) Portland, Oregon, Yhdysvallat
Kansalaisuus: Yhdysvallat
Koripalloilija
Pelipaikka: Pieni laitahyökkääjä/heittävä takamies
Pituus: 198 cm
Paino: 97 kg
Nyk. joukkue: Orlando Magic
Sarja: NBA
NBA-varaus: 8. varaus 2012 (Toronto Raptors)
Pelaajaura
Seurajoukkueet
2012-2017 2017-: Toronto Raptors Orlando Magic
Laahus (järvi)

| Laahus |
| --- | --- |

Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°40′52″N, 24°24′55″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  Äijästensalmesta Myllyhautaan 
Järvinumero:  35.741.1.012
Mittaustietoja
Pinnankorkeus:  84,3 m  
Rantaviiva:  4,53 km  
Pinta-ala:  34,938 ha  
Saaria:  1 
 fiLaahus 
Laahus  on Pirkanmaalla Orivedellä Pehulan ja Toritun kylien välissä sijaitseva järvi.
Maantietoa

Järven pinta-ala on 35 hehtaaria ja se on 1,1 kilometriä pitkä ja 600 metriä leveä. Se sijaitsee Pehulan ja Toritun kylein peltoaukealla ja se on osa Venehjoen valuma-alueen alajuoksulla pääuoman järviketjua. Sen yhtenäisyyden rikkoo Lammasniemi, joka halkaisee järven eteläosan omiksi lahdikseen. Järvellä on kartan mukaan yksi saari, joka on autio ja ilmeisesti tulvaherkkä. Se sijaitsee toisessa lahdessa. Sen rantaviivan pituus on 4,5 kilometriä ja sen rannat ovat peltomaata. Järven ympäristön haja-asutuksen muodostaa viisi taloutta, jotka sijaitsevat metsärajalla. Rannoilla sijaitsee vain kolme vapaa-ajan asuntoa. Niiden vierestä kulkee yhdystie 14223.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Oriselän alueeseen (35.741) se kuuluu. Järven vedenpinnan korkeus on 84,3 metriä mpy. Järveen laskee kartan mukaan kolme metsäojaa yhdystieltä. Pääosa vedestä tulee kuitenkin vesireittiä myöten Saunalammin Kartunsalmesta ja poistuu saman tien Äijästensalmeä pitkin Myllyhautaan ja Särkänsalmea pitkin Oriselkään.
Historiaa

Vuoden 1957 peruskartassa oli järven ympärillä nykyistä suurempia tulvaniittyjä ja viisi maataloa. Tulvaniittyjen määrä on vähentynyt vuoden 1977 jälkeen.
Aiheesta muualla

Tero Matilainen: Längelmäveden kalastusalueen kalastuskirjanpito vuosina 2001-2009 (PDF)  2011. Jyväskylä:  Jyväskylän yliopisto. Arkistoitu 11.8.2016. Viitattu 12.6.2018.
(35.7)
Jerry Lawler

Jerry Lawler
Jerry O'Neil Lawler ”The King” (s. 29. marraskuuta 1949) on yhdysvaltalainen showpainin selostaja. Hän aloitti uransa vuonna 1970 painijana, ja on myöhemmällä iällään toiminut WWE Rawin selostajana.
Painiuransa lisäksi Lawler on levyttänyt musiikkia ja ollut ehdolla Memphisin pormestariksi Tennesseessä. Hänet kelpuutettiin WWE Hall of Fameen vuonna 2007.
Lawler tutustui koomikko Andy Kaufmaniin ja osallistui tämän suunnittelemaan pitkäaikaiseen yleisön vedätykseen, jossa kaksikko esiintyi julkisesti useissa tilaisuuksissa, muun muassa Late Night with David Letterman -ohjelmassa, ja tekeytyi toistensa pahimmiksi vihollisiksi. Myöhemmin valmistuneessa Kaufman-elämäkertaelokuvassa Man on the Moon (1999) Lawler esitti itseään.
10. syyskuuta Lawler sai sydänkohtauksen selostuspöydän äärellä suoran lähetyksen ollessa meneillään Montrealissa.  Hän sai elvytystä välittömästi ja hänelle suoritettiin myöhemmin sairaalassa pallolaajennus.
Lawler palkittiin Raw:in vuoden 2012 Slammy awardsissa Vuoden palaajaksi.
Lawler on heinäkuussa 2018 menehtyneen showpainija Brian Lawlerin isä ja The Honky Tonk Manin serkku.
Aiheesta muualla

Kuvia tai muita tiedostoja aiheesta Jerry Lawler Wikimedia Commonsissa